text: Lastbil spærrer nu den sønderjyske motorvej
  16 februar 2011 kl. 09.40
  Mellem Haderslev S og Aabenraa N i nordgående spor holder der nu en lastbil på tværs. Motorvejen vil være spærret et par timer frem.
  Uheldet skete omkring klokken 10 her til formiddag. Lastbilen er drejet rundt og holder nu med bagenden i modsatte retning.
  Det er på strækningen mellem Haderslev S og Aabenraa N, at lastbilen holder.
  Der er gået hul på brændstoftanken og der er indtil videre sivet adskillige liter olie ud. Man mener, at det kan være op mod 400 liter. 
  Motorvejen vil være spærret et par timer endnu, indtil oprydningsarbejdet er færdig.
  